О НАМА

Дом представља безбедну другу кућу за ученике који похађају једну од средњих школа у Ћуприји, Јагодини и Параћину. Налази се близу центра града, у главној улици, у непосредној близини Дома здравља и аутобуских стајалишта. У Дому се примењују стандарди квалитета ISO 9001:2015 и HACCP принципи.

СМЕШТАЈ

Располаже са 26 комфорних соба, сопственим систеном грејања на гас стално обезбеђеном топлом водом, и бежичним приступом интернету. Ученицима су на располагању учионице, интернет сала, библиотека , клуб и сала за рекреацију.

ИСХРАНА

Исхрана је прилагођена свим стандардима и узрасним потребама ученника. Свакога дана, за сваки оброк, у понуди су два јела. У нашем Дому ученици имају могућност да изаберу и електронским путем наруче јела из понуђеног менија.

ВАСПИТНИ РАД

У Дому је омогућена стална доступност васпитача који су задужени за реализацију програма васпитног рада, пружање помоћи у адаптацији ученика и учењу, за организацију слободних активности и праћење успеха.

БЕЗБЕДНОСТ

Безбедност ученика услов је и важан разлог због кога родитељи поверавају своју децу нашој установи и циљ који себи постављамо у свим краткорочним и дугорочним плановима. О безбедности деце брину сви запослени али је то основни и приоритетан задатак службе обезбеђења. Васпитачи воде електронску евиденцију присуства ученика. У Дому функционише противпровални систем. Дом је добио решење МУП-а за обављање самозаштитне делатности за чију су реализацију задужени лиценцирани радници обезбеђења. Они контролишу улаз ученика, запослених и трећих лица, воде електронску евиденцију присуства трећих лица, проверавају поштовање прописаних мера заштите и гарантују безбедност имовине и лица која у установи бораве и раде.

СВЕ ПОДАТКЕ О ДОМУ МОЖЕТЕ НАЋИ НА САЈТУ [www.dus.rs](http://www.dus.rs) КАО И НА ФЕЈСБУК И ИНСТАГРАМ ПРОФИЛИМА ДОМА

телефон: 035.8871.950

 мејл: info@dus.rs